Diari Oficial de la Generalitat Valenciana


Sumari del DOGV 3102, del 17-10-1997 (1997/10335)

RESOLUCIÓ de 21 de juliol de 1997 del conseller d'Obres Públiques, Urbanisme i Transports, per la qual es va aprovar definitivament la modificació puntual número 35 del Pla General d'Ordenació Urbana de Santa Pola.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3102

Data del DOGV
:   17-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10234


Data del document
:   21-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3485 RESOLUCIÓ de 21 de juliol de 1997 del conseller d'Obres Públiques, Urbanisme i Transports, per la qual es va aprovar definitivament la modificació puntual número 35 del Pla General d'Ordenació Urbana de Santa Pola. [97/A10719]
  
Vist l'expedient que fa referència al projecte de modificació puntual número 35 del Pla General d'Ordenació Urbana de Santa Pola (Alacant). I, de conformitat amb els següents
  
Antecedents de fet
  
Primer
  
L'Ajuntament de Santa Pola, en la sessió plenària de 24 de juny de 1996, va acordar-ne l'aprovació provisional, després de complir el tràmit d'exposició pública, per mitjà dels anuncis apareguts en el Diari Oficial de la Generalitat Valenciana, de 2 de maig de 1996, i en un dels diaris de major difusió provincial de 20 d'abril de 1996. Durant el període d'informació pública no es va presentar cap al·legació.
  
Segon
  
La documentació està integrada per memòria informativa i justificativa, plànols d'informació i d'ordenació.
  
Tercer
  
Consten en l'expedient els següents informes sectorials:
  
- Informe favorable de la Inspecció Tècnica de Patrimoni Artístic de la Conselleria de Cultura i Educació i Ciència, de 12 de juny de 1996. Així mateix, consta un informe favorable de la Unitat Tècnica d'Educació de la Conselleria abans esmentada, d'1 d'octubre de 1996.
  
- Informe de la Confederació Hidrogràfica del Xúquer de 2 de juliol de 1996, en el qual es considera adequada la proposta.
  
- Informe favorable de l'Oficina del Pla de Carreteres de la Conselleria d'Obres Públiques, Urbanisme i Transports, de 4 d'octubre de 1996, amb la observació següent: "és per això que s'emet un informe favorable a la modificació, considerant que, malgrat les diferències vistes entre les alineacions fixades en el plànol 8 i el 8-A, són les alineacions definides en aquest plànol 8-A les que determinen l'ordenació en aquesta zona. El ramal Salamanca d'aquesta ronda també s'haurà d'ajustar a aquest projecte".
  
Quart
  
La Comissió Territorial d'Urbanisme d'Alacant, reunida en la sessió de 8 d'octubre de 1996, va acordar: "1) Informar favorablement sobre l'expedient de referència per a la tramitació, a l'empara de l'article 55.4 de la Llei Reguladora de l'Activitat Urbanística, per afectar zones verdes disposades en el pla general, i supeditar-ne la remissió fins que no es presente la nova documentació que reculla l'observació indicada en la consideració tecnicojurídica quarta. 2) Proposar al conseller d'Obres Públiques, Urbanisme i Transports l'aprovació definitiva de l'expedient".
  
Cinqué
  
L'1 d'abril de 1997, el president de la Comissió Territorial d'Urbanisme d'Alacant, en vista de la documentació d'esmena presentada per l'Ajuntament de Santa Pola, va considerar complit l'acord esmentat d'aquesta Comissió i va trametre l'expedient al conseller d'Obres Públiques, Urbanisme i Transports.
  
Sisé
  
El 12 de maig de 1997, aquesta Conselleria d'Obres Públiques, Urbanisme i Transports va emetre un informe favorable sobre la modificació de referència.
  
Seté
  
El Consell Jurídic Consultiu de la Comunitat Valenciana va emetre un dictamen el 9 de juliol de 1997.
  
Fonaments de dret
  
Primer
  
Respecte al procediment, en aquest cas, s'han observat les prescripcions legalment establides per a les modificacions dels planejaments generals d'aquesta mena, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
La modificació comporta una diferent qualificació de les zones verdes anteriorment disposades, de manera que abans d'aprovar-les definitivament es requereix un informe favorable del Consell Superior d'Urbanisme que -mentre no es constituïsca- correspon al conseller d'Obres Públiques, Urbanisme i Transports emetre'l, amb l'informe previ de la Comissió Territorial d'Urbanisme, de conformitat amb el que estableix l'article 55.4, en relació amb la disposició transitòria novena de l'esmentada Llei Reguladora de l'Activitat Urbanística 6/1994. No obstant això, atés que el Consell Jurídic Consultiu de la Comunitat Valenciana va començar a exercir les seues funcions per l'Acord de 31 de desembre de 1996, aquest òrgan ha de ser consultat preceptivament en el cas de modificacions de plans urbanístics que tinguen per objecte una diferent zonificació o ús urbanístic de les zones verdes o espais lliures establits (article 10.8.e) de la Llei 10/1994, de 15 de desembre, de la Generalitat Valenciana).
  
Segon
  
Quant al fons de l'assumpte, aquest expedient pretén la modificació de l'entroncament de l'avinguda de Salamanca i la circumval·lació disposada en el pla general. Es canvia la ubicació de l'estació d'autobusos establida en el Pla General d'Ordenació Urbana de Santa Pola i la seua forma d'obtenció.
  
En concret:
  
1) Es desplaça la circumval·lació prevista.
  
2) Es modifica la ubicació de l'estació d'autobusos per a millorar-ne l'accessibilitat i també:
  
2.1) Es reclassifiquen dues parcel·les de sòl urbà, una de sòl urbà industrial, amb una edificabilitat d'1 metre quadrat per metre quadrat, a sòl urbà dotacional sistema general, estació d'autobusos; i una segona illa que es reclassifica de sòl urbà dotacional sistema general, estació d'autobusos, a sòl urbà residencial, amb una edificabilitat de 4 metres quadrats per metre quadrat en illa densa en continuïtat amb la trama urbana adjacent del nucli urbà actual.
  
Es justifica la proposta, per una banda, en la necessitat de variar el traçat de la circumval·lació establida en el pla general, ja que aquest traçat no va superar l'avaluació d'impacte ambiental, atés que afectava un barranc que hi ha amb un important desnivell, per la qual cosa s'ha buscat una ubicació de menor impacte i, per altra banda, en la necessitat de variar el sistema d'obtenció de l'estació d'autobusos i el sistema general de zona verda adjacent establit en el pla general per expropiació, atesa la inviabilitat d'aquesta per l'alt cost econòmic; es proposa la delimitació d'una àrea de repartiment, amb un aprofitament tipus d'1 m2c/m2s, en la qual s'inclou la futura estació d'autobusos i la zona verda adjacent, juntament amb l'illa residencial que es reclassifica, amb un aprofitament real de 4 m2c/m2s, i un aprofitament susceptible d'apropiació d'1 m2c/m2s; la diferència entre ambdós aprofitaments constitueix l'excedent d'aprofitament que s'haurà d'adquirir, i es podrà transferir aquest excés a fi que l'administració puga obtenir el sistema general.
  
Tot això es facilita atés que hi ha un únic propietari de les parcel·les afectades; no obstant això, s'inclou el propietari de la illa C-D per a compensar els 909 metres quadrats en què resulta disminuïda la parcel·la.
  
Com a conseqüència del que s'ha dit abans, hi ha variacions en la superfície de les illes edificables i en les superfícies dotacionals que tot seguit s'indiquen:
  
1) S'augmenta la parcel·la 17 d'ús dotacional i la parcel·la 9.1 residencial, i s'ajusta el coeficient d'edificabilitat d'aquesta última en 0,96 metres quadrats per metre quadrat a fi de mantenir la disposada en el pla general en 1 metre quadrat per metre quadrat.
  
2) La superfície de la zona escolar del Pla Especial de Reforma Interior Salinas disminueix de 5.000 metres quadrats a 4.784 metres quadrats, ja que està afectada pel viari. Es manté el caràcter dotacional, com a zona escolar.
  
3) La zona verda que prové de la zona industrial urbana resulta afectada i es trasllada a la dreta del nou vial.
  
4) L'illa anomenada D, industrial urbana, amb una edificabilitat d'1 metre quadrat per metre quadrat i una superfície de 2.831 metres quadrats se substitueix per l'illa D' de la proposta, destinada a estació d'autobusos, amb una superfície de 4.070 metres quadrats.
  
5) L'illa anomenada C del sector RP-2 residencial, amb una edificabilitat d'1 metre quadrat per metre quadrat i una superfície de 4.159 metres quadrats, se substitueix per la C' residencial de 3.250 metres quadrats, amb la qual cosa es produeix una disminució de 909 metres quadrats.
  
6) L'illa anomenada B del sector RP-2 residencial, amb una edificabilitat d'1 metre quadrat per metre quadrat i una superfície de 7.313 metres quadrats se substitueix per la B' residencial de 7.652 metres quadrats. S'augmenta en 338 metres quadrats.
  
7) L'illa anomenada A destinada a zona d'aparcaments, amb una superfície de 9.750 metres quadrats segons el pla general i de 8.310 metres quadrats en la realitat, se substitueix per les parcel·les A' i G de 8.960 metres quadrats i 3.828 metres quadrats, d'ús dotacional indeterminat la primera, i zona verda, la segona.
  
8) L'illa anomenada F zona verda sistema general, de 5.000 metres quadrats, que s'ha d'obtenir per expropiació, se substitueix per l'illa F' de 5.114 metres quadrats de sistema general de zona verda, que s'ha d'obtenir per transferències d'aprofitament, la qual cosa suposa un increment de 114 metres quadrats.
  
9) L'illa E destinada a sistema general, estació d'autobusos, que s'ha d'obtenir per expropiació, amb una superfície de 3.576 metres quadrats, se substitueix per l'illa E' de 3.576 metres quadrats, residencial privat, amb un dret d'1 metre quadrat per metre quadrat, però amb un aprofitament real de 4 metres quadrats per metre quadrat, i s'haurà d'obtenir la restant, prèviament a la llicència, per a l'obtenció de la xarxa primària de dotacions - sistema general.
  
10) Hi ha un increment de 9.891 metres quadrats sòl urbà residencial, com a conseqüència de l'augment d'edificabilitat en l'illa E, que passa d'1 metre quadrat per metre quadrat a 4 metre quadrat per metre quadrat. Així:
  
3.576 X 3 - 909 X 1 = 9.891 m2.
  
Es compensa aquest augment a fi de complir l'article 55.4 de la Llei Reguladora de l'Activitat Urbanística, amb un increment dotacional, exclòs el viari de 5.345 metres quadrats que es desglossa en:
  
- Zona verda illa A' + 3.828 m2
  
- Dotacional illa A' + 650 m2
  
- Zona verda estació d'autobusos + 114 m2
  
- Estació d'autobusos + 493 m2
  
- Zona verda PERI Salinas + 660 m2
  
- Zona escolar PERI Salinas - 400 m2
  
Dels quals, 4.602 metres quadrats pertanyen a zones verdes. De manera que amb la modificació plantejada no hi ha una disminució en les zones verdes abans establides, sinó un augment de la superfície destinada per a aquestes dotacions públiques en el municipi de Santa Pola.
  
Tercer
  
D'acord amb l'article 40.2 de la Llei 6/1994, Reguladora de l'Activitat Urbanística, no hi ha objeccions ni impediments urbanístics legals que entrebanquen una declaració favorable respecte d'aquesta modificació del Pla General d'Ordenació Urbanística de Santa Pola.
  
Quart
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, d'acord amb el que estableix l'article 38.3 de l'esmentada Llei Reguladora de l'Activitat Urbanística 6/1994, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa aplicable, d'acord amb el dictamen del Consell Jurídic Consultiu de la Comunitat Valenciana, resolc:
  
Aprovar definitivament la modificació puntual número 35 del Pla General de Santa Pola.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Amb aquesta publicació no en cal la notificació individualitzada.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta. Per a la interposició d'aquest recurs, serà un requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que es considere oportú.
  
València, 21 de juliol de 1997.- El conseller d'Obres Públiques, Urbanisme i Transports: Luis Fernando Cartagena Travesedo.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament de Calp